stanford-oval/wikipedia huggingface dataset:
Savolainen kalakukko
Kokoonpano

Esa Pakarinen - laulu
Esa Pakarinen Jr. - laulu (kappaleessa "Tili tuli lauantaina")
Jaakko Salo - kapellimestari, piano(kappaleissa 1-4 ja 7-12), vibrafoni (kappaleessa "Minä haaveilin vaan"), syntetisaattori (kappaleessa "Haokilaolu") ja sähköpiano (kappaleessa "Syksyn saapuessa")
Kalevi Nyqvist - kapellimestari (kappaleissa 1-4 ja 7-9 ja 11) ja haitari (kappaleissa 1-4, 7-9, 11 ja 12)
Jörgen Petersen - trumpetti (kappaleissa 3, 5, 6, 8, 10 ja 11)
Tom Bildo - pasuuna (kappaleissa 3, 8, 10 ja 11)
Reijo Lehtovirta - klarinetti (kappaleessa "Tili tuli lauantaina"), alttosaksofoni (kappaleissa "Kiskot vievät Kouvolaan" ja "Haokilaolu") ja tenorisaksofoni (kappaleissa "Hengähä tok!" ja "Kirje ruotukaverille)
Pauli Granfelt - viulu (kappaleissa 1-4, 7-9 ja 12), trumpetti (kappaleissa "Haokilaolu" ja "Kirje ruotukaverille") ja mandoliini (kappaleessa "Hengähä tok!")
Taisto Wesslin - kitara (kappaleissa 1-4, 7, 9, 10 ja 12) ja mandoliini (kappaleissa "Kiskot vievät Kouvolaan" ja "Kirje ruotukaverille")
Tapio Salo - basso (kappaleissa 1-4 ja 7-12)
Ilpo Kallio - rummut (kappaleissa 1, 2, 4, 9 ja 12)
Tapani "Nappi" Ikonen - rummut (kappaleissa 3, 5-8, 10 ja 11)
Unto Haapa-aho - baritonisaksofoni (kappaleessa "No jopas sattui") ja klarinetti (kappaleessa "Tyttö Nilsiän")
Matti Viljanen - haitari (kappaleissa "No jopas sattui" ja "Tyttö Nilsiän")
Markku Hannola - ksylofoni (kappaleessa "No jopas sattui") ja vibrafoni (kappaleessa "Tyttö Nilsiän")
Heikki Laurila - kitara (kappaleissa "No jopas sattui" ja "Tyttö Nilsiän")
Heikki "Häkä" Virtanen - basso (kappaleissa "No jopas sattui" ja "Tyttö Nilsiän")
Kokoonpano > Tuotanto

Jukka Teittinen - äänitys (Takomo-studiot, Helsinki, 1981)
Paavo Jänis - valokuvat
Kauko Koponen - kotelon suunnittelu
Jaakko Salo - tuotanto
Serge Ibaka

| Serge Ibaka |
| --- | --- |
 Ibaka vuonna 2011.
Henkilötiedot
Koko nimi:  Serge Jonas Ibaka Ngobila
Syntynyt: 18. syyskuuta 1989 (ikä 35) Brazzaville, Kongon tasavalta
Kansalaisuus:   Kongon tasavalta    Espanja
Koripalloilija
Pelipaikka:  Iso laitahyökkääjä
Pituus:  208 cm
Paino:  107 kg
Nyk. joukkue:  Los Angeles Clippers
Sarja:  NBA
NBA-varaus:  24. varaus 2008 (Seattle SuperSonics)
Pelaajaura
Seurajoukkueet
2007–2008 2008–2009 2009–2016 2011 2016–2017 2017–2020  2020–:  CB L’Hospitalet Bàsquet Manresa Oklahoma City Thunder Real Madrid Orlando Magic Toronto Raptors Los Angeles Clippers
Maajoukkueet
2011–:   Espanja
Aiheesta muualla
www.sergeibaka.com
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Lontoo 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Liettua 2011 |  |  |
Serge Jonas Ibaka Ngobila (s. 18. syyskuuta 1989 Brazzaville, Kongon tasavalta) on kongolais-espanjalainen koripalloilija, olympiamitalisti, NBA-mestari ja Euroopan mestari, joka edustaa kansainvälisellä tasolla Espanjan maajoukkuetta ja on pelannut NBA:ssa vuodesta 2009 lähtien.
Ibakan varasi NBA:han vuoden 2008 varaustilaisuudessa 24. vuorolla Seattle SuperSonics, joka vaihtoi nimensä Oklahoma City Thunderiksi. Ibaka on pelannut NBA:n lisäksi espanjalaisissa seurajoukkueissa. Kongolaislähtöiselle Ibakalle myönnettiin vuonna 2011 Espanjan kansalaisuus, ja hän edusti Espanjaa vuoden 2011 EM-kilpailuissa, joissa joukkue voitti Euroopan mestaruuden sekä Lontoon kesäolympialaisissa 2012, missä Espanja saavutti Yhdysvaltain jälkeen hopeaa.
Isona laitahyökkääjänä pelaava Ibaka oli NBA-kausien 2011–2012 ja 2012–2013 paras heitontorjuja 3,7 ja 3,0 torjunnan ottelukohtaisella keskiarvolla. Hänet valittiin samoilla kausilla, kuten myös kaudella 2013–2014, sarjan puolustustähdistön ykkösjoukkueeseen. Vuonna 2011 hän osallistui NBA:n donkkikilpailuun.
Elokuussa 2012 Ibaka teki Oklahoman kanssa neljän vuoden ja 48 miljoonan dollarin jatkosopimuksen.
Kesäkuussa 2016 Ibaka myytiin vaihtokaupassa Orlando Magiciin ja helmikuussa 2017 Toronto Raptorsiin. Vuonna 2019 Ibaka voitti Raptorsissa NBA:n mestaruuden.
Marraskuussa 2020 Ibaka teki kahden vuoden sopimuksen Los Angeles Clippersin kanssa
Aiheesta muualla

Kuvia tai muita tiedostoja aiheesta Serge Ibaka Wikimedia Commonsissa
Espanjan joukkue – Koripallon EM-kilpailut 2011
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo
Espanjan joukkue – Kesäolympialaiset 2012
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo
Espanjan joukkue – Koripallon MM-kilpailut 2014
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 Rubio |
12 Llull |
13 M. Gasol |
14 Ibaka |
15 Abrines |
Valmentaja Orenga
Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam

Päävalmentaja Nick Nurse 

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
San’yō-Onoda

| San’yō-Onoda (山陽小野田市) |
| --- | --- |
 Asan kaupunginosaa
 lippu:  Symboli
 San’yō-Onodan sijainti Yamaguchin prefektuurissa
 San’yō-Onoda
 Koordinaatit: 34°00′11″N, 131°10′55″E 
Valtio:  Japani
Alue:  Chūgoku
Prefektuuri:  Yamaguchin prefektuuri
Pinta-ala:  
 – Kokonaispinta-ala:  133,09 km²
Väkiluku (12/2019):  62 529
 – Väestötiheys:  469,8 as./km²
Symbolit:  
 – Puu:  Ilex rotunda
 – Kukka:  Atsalea
 
 https://www.city.sanyo-onoda.lg.jp/ 
Infobox OKVirheellinen NIMI-arvo: 
San’yō-Onoda (jap. 山陽小野田市, San’yō-Onoda-shi) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren Suōnmeren rannikolla prefektuurin lounaisosassa. Asa- ja Arihojoet laskevat kaupungissa mereen. Rannikolla on laajoja täyttömaa-alueita, pohjoisosat ovat vuoristoisia. San’yō-Onodassa on 62 529 asukasta (joulukuussa 2019) ja sen pinta-ala on 133,09 neliökilometriä.
San’yō-Onoda perustettiin vuonna 2005 yhdistämällä toisiinsa Onodan kaupunki ja San’yōn maaseutukaupunki. Muinaisina aikoina alue kukoisti Sue-keramiikan tuotantoalueena. Edo-kaudella siellä harjoitettiin suolan tuotantoa ja kivihiilen kaivuuta. Meiji-kaudella vuonna 1881 Onodaan perustettiin Japanin ensimmäinen sementtitehdas, myöhemmin Taishō-kaudella maan ensimmäinen ruutitehdas. Nykyisinkin kaupunki on merkittävä teollisuuskeskus, jossa on esimerkiksi kemian-, öljynjalostus-, kone- ja elektroniikkateollisuutta. Kaupunkiin kuuluvilla maaseutualueilla harjoitetaan riisin, hedelmien ja vihannesten viljelyä, rannikkoseuduilla kalastusta ja nori-merilevän vesiviljelyä.
San’yō-Onodan nähtävyyksiä ovat alppiruusuistaan tunnettu Ejion puisto ja kirsikankukistaan tunnettu Ryūōvuoren puisto. Paikkakuntaan liitetään kansantarina Netarō-nimisestä miehestä. Kaupunkia palvelevat suurnopeusjunayhteys San’yō Shinkansen, JR Nishi-Nihonin San’yō-päälinja sekä siitä haarautuvat Mine-linja ja Onoda-linja.
Kuvia

Netarōn patsas Asan rautatieasemalla
Habun polderia
San’yō-Onodan kulttuurikeskus
Aiheesta muualla

Kuvia tai muita tiedostoja aiheesta San’yō-Onoda Wikimedia Commonsissa
Kaupungin internetsivut (japaniksi)
Seksuaali- ja sukupuolivähemmistöjen oikeudet Tongassa

Tongan seksuaali- ja sukupuolivähemmistöjen edustajat kohtaavat runsaasti laillisia ja yhteisöllisiä ongelmia.
Historia

Fakaleitī on tongankielinen termi henkilölle, joka on syntyjään mies, mutta elää kuten nainen. Tällaisillä henkilöillä oli keskeinen asema tongalaisessa yhteiskunnassa mm. kuninkaallisen perheen avustajina. Nykyään Tongan rikoslaki kuitenkin määrää ristiinpukeutumisesta enintään 10 vuoden vankeusrangaistuksen.
Huolimatta siitä, että Tonga ei koskaan ollut virallisesti Yhdistyneen kuningaskunnan siirtomaa, se oli kuitenkin protektoraatti, minkä johdosta Tonga sai lakinsa suurimmaksi osaksi brittiläisestä systeemistä.
Sodomia, jollaiseksi lasketaan samaa sukupuolta olevia välinen seksi sekä eläimiinsekaantuminen, on ollut kielletty lailla vuodesta 1988 lähtien ja siitä rangaistaan enintään 10 vuoden vankeusrangaistuksella. Myös näiden yrittäminen on laitonta ja rangaistus sama. Tuomittuja voidaan lisäksi määrätä myös ruoskittavaksi.
Vuonna 2010 Tongan oikeuslaitoksen ohjesääntöä uudistettiin siten, että tuomarit eivät saa tuomita seksuaalisen suuntautumisen tai muiden "irrelevanttien ominaisuuksien" pohjalta. Näihin kuuluivat myös mm. rotu, uskonto ja siviilisääty.
Nykyään

Samaa sukupuolta olevien avioliitto, tai muukaan parisuhteen virallistaminen, ei ole laillista. Seksuaali- ja sukupuolivähemmistöt voivat palvella maan asevoimissa. Ryhmän sanan- tai kokoontumisvapautta ei ole myöskään erikseen rajoitettu laeilla.
Vaikka samaa sukupuolta olevien välinen seksi on kriminalisoitu, rangaistuksia ei käytännössä langeteta.
Tonga Leitis' Association on yhdistys, joka ajaa seksuaali- ja sukupuolivähemmistöjen asiaa Tongalla. Yhdistys on mm. kampanjoinut sodomia- ja ristiinpukeutumislakien muuttamisen puolesta. Vuoden 2012 kesäolympialaisten avajaisseremoniassa Tongan lipunkantajana toimi Amini Fonua, joka tuli ulos kaapista seuraavana vuonna ja on siitä lähtien toiminut aktiivisena seksuaali- ja sukupuolivähemmistöjen puolestapuhujana.
Selkäydinkanava

Selkäydinkanava eli selkärangankanava  (canalis vertebralis) kulkee päällekkäisten nikamien muodostamien nikamakaarten (vertebral arch) väliin jäävien nikama-aukkojen (foramen vertebrale) sisällä.
Selkäydinkanava alkaa kallonpohjan niska-aukosta (foramen magnum) ja päättyy ristiluun alueelle lantiossa.
Selkäydinkanavassa on ydinjatkoksesta alkava selkäydin, joka ulottuu kallonpohjasta suurin piirtein ensimmäisen lannenikaman alueelle. Siitä alaspäin selkäydinkanavassa on selkäydinhermoja lantion alueelle ristiluunkanavaan saakka. Selkäydinkanavassa selkäydintä ja selkäydinhermoja ympäröi nestevaippa, joka on aivoselkäydinnestettä. Aivoselkäydinnestettä rajoittaa muun muassa kovakalvo (dura mater), jonka ulkopuolelle jäävät selkärangan luiset osat ja pehmytosat.
Selkänikamien välissä sijaitsevin välilevyjen madaltuminen voi aiheuttaa selkäydinkanavaa suojaavien flavum-nivelsiteiden löystymistä. Tämä saattaa johtaa nivelsiteiden paksuuntumiseen ja elastisuuden vähenemiseen, jolloin nivelside saattaa pullistua selkäydinkanavaan (spinaalistenoosi).
Shōri Hamada

| Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Mitalit> Maa:   Japani.Naisten judo. Olympialaiset  | Maa:   Japani> Naisten judo. |
| --- | --- | --- | --- |
|  Kultaa | Tokio 2020 | 78 kg |  |
|  Hopeaa | Tokio 2020 | sekajoukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Baku 2018 | 78 kg |  |
|  Hopeaa | Tokio 2019 | 78 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Hongkong 2017 | 78 kg |  |
Shōri Hamada (jap. 濵田 尚里, Hamada Shōri, s. 25. syyskuuta 1990 Kirishima) on japanilainen judoka, olympiavoittaja ja maailmanmestari.
Hamada on kilpaillut aikuisten kilpailuissa vuodesta 2012 lähtien, jolloin hän oli Japanin mestaruuskilpailuissa 78 kg sarjassa kolmas. Vuonna 2014 Hamada voitti sambon MM-kultaa sekä judossa Glasgow’n avoimen turnauksen. Vuonna 2015 Hamada voitti Kodokan Cupin, Qingdaon Grand Prix’n ja Japanin mestaruuden 78 kg sarjassa. Vuonna 2016 Hamada oli kolmas Japanin mestaruuskilpailujen 78 kg sarjassa. Vuonna 2017 Hamada voitti Oberwartin avoimen turnauksen, oli toinen Japanin mestaruuskilpailuissa, voitti Aasian-mestaruuden 78 kg sarjassa sekä voitti Zagrebin Grand Prix’n, Kodokan Cupin ja Tokion Grand Slam -turnauksen. Vuonna 2018 Hamada voitti uransa ensimmäisen maailmanmestaruuden, kun hän voitti Bakun MM-kilpailujen 78 kg sarjan. Lisäksi hän voitti joukkuemaailmanmestaruuden. Vuonna 2019 Hamada voitti Japanin mestaruuden 78 kg sarjassa. Lisäksi hän voitti Montrealin Grand Prix’n sekä joukkuemaailmanmestaruuden. MM-kilpailujen 78 kg sarjassa hän oli toinen. Vuonna 2020 hän voitti Düsseldorfin Grand Slamin. Vuonna 2021 Hamada voitti Antalyan Grand Slamin.
Tokion olympialaisissa 2020 Hamada otteli 78 kg sarjassa. Hän aloitti turnauksen toiselta kierrokselta, jolla voitti puolalaisen Beata Pacutin. Puolivälierissä Hamada voitti venäläisen Aleksandra Babintsevan ipponilla (okuri-eri-jime). Välierissä Hamada voitti saksalaisen Anna-Maria Wagnerin ipponilla (ude-hishigi-juji-gatame). Loppuottelussa Hamada kohtasi ranskalaisen Madeleine Malongan. Hamada voitti ottelun ipponilla tehtyään kuzure-kami-shiho-gatamen. Hamada oli lisäksi mukana Japanin judojoukkueessa, joka voitti sekajoukkuekilpailun hopeaa.
Hamada voitti Japanin-mestaruuden 2022. Hän sijoittui MM-kilpailujen 78 kg:n sarjassa viidenneksi Taškentissa 2022 ja Dohassa 2023.
Sigurd Gadolin

Nils Sigurd Gadolin (29. elokuuta 1892 Forssa – 20. huhtikuuta 1962 Vaasa) oli suomalainen ruotsin kielellä kirjoittanut pakinoitsija.
Teoksia

Publicister och syndare.      Förlaget Bro, Åbo 1943
"Jag är jord av min hembygds älskade jord" : festtal om hembygden och hembygdskärleken, hållet vid Östra Nylands ungdomsförbunds sommarfest i Lovisa den 10.8.1947.      Lovisa 1947
Severo Aparicio Quispe

Severo Aparicio Quispe O. de M. (8. lokakuuta 1923 – 6. toukokuuta 2013) oli perulainen roomalaiskatolinen piispa. Hänet vihittiin papiksi 22. syyskuuta 1951 ja nimitettiin Cuzcon arkkihiippakunnan vihkipiispaksi sekä Vegesela in Numidian titulaaripiispaksi 11. joulukuuta 1978. Piispaksi vihkiminen seurasi 4. maaliskuuta 1979. Pääkonsekraattorina toimi Juan Landázuri Ricketts, jota avustivat Luis Vallejos Santoni ja Lorenzo León Alvarado.
Aparicio Quispe jäi eläkkeelle 10. huhtikuuta 1999.
Severo Bonini

Severo Bonini (23. joulukuuta 1582, Firenze - 5. joulukuuta 1663, Firenze) oli italialainen säveltäjä, urkuri ja musiikkikirjailija. Hän opiskeli laulamista Giulio Caccinin johdolla. Bonini toimi urkurina Forlìssa vuodesta 1613 lähtien. Hän palasi vuonna 1640 synnyinkaupunkiinsa Firenzeen, jossa hän kuoli vuonna 1663. Boninin tuotantoon kuuluu muun muassa motetteja ja madrigaaleja.
Rye (Englanti)

| Rye |
| --- | --- |
 Näkymä Ryen kattojen ylle.
 fiRye 
 50°57′00″N, 0°43′59″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  East Sussex
Hallintopiiri:  Rother
Maantiede
Kokonaispinta-ala:  4 km²
Väestö
Väkiluku (2021):  4 500
Väestötiheys:  1 082 as./km²
 www.ryetowncouncil.gov.uk 
Rye on noin 4 500 asukkaan kaupunki ja kunta (civil parish) East Sussexin kreivikuntaan kuuluvassa Rotherin hallintopiirissä Kaakkois-Englannissa. Se sijaitsee noin kolmen kilometrin päässä merenrannasta Rother-, Tillingham- ja Bredejoen yhtymäkohdassa. Rye oli melkein kokonaan meren ympäröimä keskiajalla, jolloin se oli Cinque Ports -liiton tärkeä jäsen.
Rye on virallisesti hallintopitäjä, mutta historiallisine juurineen sillä on kunnan asema. Historiansa aikana, meriyhteytensä ansiosta, kunta on tarjonnut laivoja kuninkaan palvelukseen sodan aikana. 1700- ja 1800-luvuilla siellä esiintyi myös salakuljetusta.
Muun muassa historiansa ansiosta Rye on yksi alueen turistikohteista ja osa kunnan taloudesta perustuukin siihen: kunnassa on muutama hotelli, hostelli ja Bed & Breakfast -paikka, teehuoneita sekä ravintoloita ja muita huvituksia. Kunnassa on myös pieni kalastuslaivue ja sen satamassa on tilaa huvijahdeille ja muille veneille.
Ryessä järjestetään vuosittain festivaaleja, kuten "Rye Bay Scallops Festival" helmikuussa ja kaksi viikkoa kestävä "Arts Festival" syyskuussa.
Maantiede

Rye sijaitsee kohdassa, missä Wealdin hiekkakivimaa saavuttaa rannikon. Keskiaikainen rannikkolinja ja sen iso lahti sallivat laivojen tulon satamaan. Silloin Rotherjoki laski mereen Romneyssä. 1200-luvulla Englannin kanaalin myrskyt toivat suuria määriä soraa rannikolle, mikä esti pääsyn satamaan. Myös Rotherjoen suunta on muuttunut vuosisatojen aikana niin, että nykyään Rye sijaitsee Rotherjoen, sekä Tillingham- ja Bredejokien yhtymäkohdassa. Tillingham ja Brede muodostavat myös osan Royal Military Canalista Winchelsean ja Iden Lockin välissä.
Koulutus

Ryessä on yksi ala-aste, Rye Primary, joka korvasi Tilling Green Infant School- ja Freda Gardham Community School -ala-asteet. Rye Primaryn alkuperäinen sijainti oli lähellä rautatien ylityskohtaa, mutta nykyään se sijaitsee Ryen yläasteen, Rye Collegen, vieressä.
Liikenne

1700-luvun lopussa Rye yhdistettiin Turnpike Trust -nimiseen tiestöön, joista yksi, Flimwell Turnpike, vei Lontooseen ja toinen Hastingsista Ryen kunnan läpi. Nykyisin nämä tiet ovat nimeltään A268 ja A259. 1980- ja 1990-luvuilla esitettiin, että A259 kiertäisi Ryen ympäri, mutta suunnitelmat saivat aikaan paikallista vastarintaa.
Dover-Hastings-linjan lisäksi Ryestä kulkee muutamia linja-autoja Ryen ja muiden kylien ja kaupunkien, kuten Tenterdenin ja Hastingsin, välillä.
Ryessä on myös rautatieasema, josta pääsee muun muassa Brightonin kautta Ashfordiin ja Eastbournen tai Lewesin kautta Gatwickin lentokentälle. Se yhdistyy myös Pariisin Gare du Nord -rautatieasemalle kulkevaan Eurostar-palveluun sekä uuteen Class 395:teen, jolla pääsee Lontoon St Pancrasin rautatieasemalle.
Talous

Rye on toiminut vuosisatojen aikana laivastotukikohtana, tavara- ja kalastussatamana, maatalouden keskuksena ja kauppapaikkana. Nykyään osa kunnan taloudesta on riippuvainen turismista ja siellä käykin turisteja ympäri maailmaa. Ryen vanha osa kunnan entisine muureineen tarjoaa laajan valikoiman antiikki- ja lahjatavarakauppoja, taidegallerioita ja ravintoloita. Viimeisen sodan jälkeen Ryestä on tullut kuuluisa keramiikastaan.
Ryen satama on vielä nykyäänkin käytössä ja siellä on sekä kalastuslaivoja että huvijahteja. Ryeen on ollut suunnitteilla huvivenesatama, mutta suunnitelmat ovat joka kerta kariutuneet.
Talous > Palvelut

Romney Marsh ja Walland Marsh -alueiden kaupallisen keskuksen lisäksi Rye on myös turistikohde. Ryen yleinen toripäivä on torstai, minkä lisäksi Rye Farmers' Market toimii Strand Quay:lla joka keskiviikkoaamu. Torien lisäksi kunnasta löytyy muun muassa antiikkikauppoja, paikallisten taiteilijoiden töitä myyviä taidegallerioita, sekä kirjakauppoja. Ryessä on myös museolinna.
Tunnettuja asukkaita

Conrad Aiken (1889–1973), yhdysvaltalainen kirjailija
Joan Aiken (1924–2004), lasten kirjailija, Conrad Aikenin tytär
Tom Baker (1934–), brittiläinen näyttelijä, tunnetaan parhaiten BBC:n Doctor Who -televisiosarjasta
John Christopher (1922–), science-fiction-kirjailija
Tom Chaplin (1979–), Keane-yhtyeen laulaja
Monica Edwards (1912–1998), lasten kirjailija
John Fletcher (1579–1625), näytelmäkirjailija ja asianajaja
Radclyffe Hall (1880–1943), kirjailija
Paul McCartney (1942–), muusikko ja Beatles-yhtyeen perustaja
Spike Milligan (1918–2002), koomikko, kirjailija, muusikko, runoilija, näytelmäkirjailija ja Rye Rugby-kerhon varapuheenjohtaja
John Ryan (1921–2009), brittiläinen kirjailija ja sarjakuvapiirtäjä
Malcolm Saville (1901–1982), brittiläinen kirjailija
Russell Thorndike (1885–1972), kirjailija
Philippa Urquhart (1940–), brittiläinen näyttelijä
Anthony van Dyck (1599–1641), taiteilija
Aiheesta muualla

Wikimedia Commonsissa on kuvia tai muita tiedostoja aiheesta .
Ryen kunnanvaltuuston sivusto
Virallinen sivusto turisteille (Arkistoitu – Internet Archive)
Kuvia Ryen kunnasta Flickr:ssä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sergio Rinland

| Sergio Rinland> Henkilötiedot |
| --- | --- |
Syntynyt: 17. maaliskuuta 1952 (ikä 72)
Kansalaisuus:   Argentiina
Sergio Rinland (s. 17. maaliskuuta 1952) on argentiinalainen insinööri. Rinland toimi Arrowsin Formula 1 -tallin pääsuunnittelijana vuonna 2002. Aiemmin hän toimi Sauberin pääsuunnittelijana vuosina 2000–2001.
Aiheesta muualla

GrandPrix.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sergio Rinland
Käännös suomeksi
Sigurd Islandsmoen

| Sigurd Islandsmoen |
| --- | --- |
 Islandsmoen vuonna 1940.
Henkilötiedot
Syntynyt: 28. elokuuta 1881 Sør-Aurdal, Norja
Kuollut: 1. heinäkuuta 1964 (82 vuotta) Moss, Norja
Ammatti:  säveltäjä
Muusikko
Soittimet:  urut
  [ Muokkaa Wikidatassa ] [ ohje ]  
Sigurd Islandsmoen (28. elokuuta 1881 Sør-Aurdal – 1. heinäkuuta 1964 Moss) oli norjalainen urkuri ja säveltäjä. Tyyliltään hän edusti myöhäistä romantiikkaa.
Aiheesta muualla

Kuvia tai muita tiedostoja aiheesta Sigurd Islandsmoen Wikimedia Commonsissa
Satyendra Bose

| Satyendra Bose> সত্যেন্দ্র নাথ বস |
| --- | --- |
 Satyendra Bose vuonna 1925.
Henkilötiedot
Koko nimi:  সত্যেন্দ্র নাথ বস
Syntynyt: 1. tammikuuta 1894 Kalkutta, Intia
Kuollut: 4. helmikuuta 1974 (80 vuotta) Kalkutta, Intia
Kansalaisuus:  intialainen
Koulutus ja ura
Tutkinnot:  Presidency College, Kalkutta
Instituutti:  Kalkutan yliopisto Dhakan yliopisto Vishwabharatin yliopisto
Oppilaat:  Asima Chatterjee
Tutkimusalue:  fysiikka
Tunnetut työt:  Bosen–Einsteinin kondensaatti, Bosen–Einsteinin statistiikka, Bosen kaasu
Palkinnot:  Royal Societyn jäsen (1958)
 Nimikirjoitus
Satyendra Nath Bose (bengaliksi সত্যেন্দ্র নাথ বস, 1. tammikuuta 1894 – 4. helmikuuta 1974) oli intialainen matemaatikko ja fyysikko. Bose opiskeli Kalkutassa ja opetti Kalkutan ja Dhakan yliopistoissa. Hänet tunnetaan parhaiten työstään statistisen mekaniikan parissa. Bose työskenteli Albert Einsteinin kanssa, ja yhteistyön tuloksena he löysivät Bosen–Einsteinin statistisen jakaumalain. Se koskee bosoneiksi kutsuttua alkeishiukkasten ryhmää, joka on nimetty Bosen mukaan.
Bosonien sekä tähän jakaumalakiin perustuvan Bosen–Einsteinin kondensaatin tutkimuksista on myönnetty historian saatossa useita Nobelin fysiikanpalkintoja. Tästä huolimatta Bose itse ei koskaan saanut Nobel-palkintoa.
Elämäkerta

Bose syntyi Kalkutassa vuonna 1894. Hänen vanhempansa olivat East Indian Railwayn insinööri sekä myöhemmin kemiallisen laboratorion perustanut Surendranath Bose sekä Amodini Devi. Perheeseen kuului yhteensä seitsemän lasta, joista Bose oli vanhin ja ainoa poika.
Bose kävi peruskoulua Kalkutassa ennen kuin aloitti opinnot Hindu Schoolissa vuonna 1907. Kiinnostus matematiikkaa ja muita tieteitä kohtaan heräsi juuri Hindu Schoolissa. Yliopistossa opiskelun Bose aloitti vuonna 1909 Kalkutan Presidency Collegessa. Hän osoittautui yliopistossa erityisen lahjakkaaksi opiskelijaksi. Kandidaatin tutkinnon hän sai päätökseen vuonna 1913 ja maisterin tutkinnon hän suoritti kaikkein parhaimpana oppilaana matematiikassa vuonna 1915. Samana vuonna hän avioitui Ushabala Ghoshin kanssa. He saivat kolme tytärtä ja kaksi poikaa.
Bose päätti jatkaa vielä hetken opiskeluita, kunnes vuonna 1917 hän sai työpaikan vasta avatusta Kalkutan University College of Sciencesta. Yliopistossa Bose kykeni lukemaan eurooppalaisia tekstejä sekä opiskelemaan kvanttimekaniikkaa ja suhteellisuutta. Josiah Bibbsin teos statistisesta mekaniikasta herätti Bosenin kiinnostuksen aihetta kohtaan. Hän luki myös Einsteinin julkaisuja ja saikin luvan kääntää näitä töitä Intiassa.
Bose sai uuden viran vuonna 1921 Dhakan yliopistosta, jossa hän toimi luennoitsijana. Siellä hän opetti aina vuoteen 1945 asti, jolloin hän palasi takaisin Kalkuttaan saaden fysiikan Guprasad Sing -professuurin. Emeritusprofessoriksi hän siirtyi vuonna 1956. Samana vuonna hän sai varakanslerin viran Vishwabharatin yliopistosta.
Bose kuoli 80-vuotiaana synnyinkaupungissaan vuonna 1974.